2002D0747 — ET — 04.12.2009 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 9. september 2002, millega kehtestatakse lampidele ühenduse ökomärgise andmise muudetud ökokriteeriumid ning muudetakse otsust 1999/568/EÜ (teatavaks tehtud numbri K(2002) 3310 all) (EMPs kohaldatav tekst) (2002/747/EÜ) (EÜT L 242, 10.9.2002, p.44)

Muudetud:









▼B

KOMISJONI OTSUS,

9. september 2002,

millega kehtestatakse lampidele ühenduse ökomärgise andmise muudetud ökokriteeriumid ning muudetakse otsust 1999/568/EÜ

(teatavaks tehtud numbri K(2002) 3310 all)

(EMPs kohaldatav tekst)

(2002/747/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artikli 6 lõike 1 teist lõiku, ning arvestades järgmist: (1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist. (2) Määruses (EÜ) nr 1980/2000 on sätestatud, et ökomärgise andmise eritingimused kehtestatakse tooterühmade kaupa. (3) Selles on samuti sätestatud, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne iga tooterühma kriteeriumide kehtivusaja lõppu. Selle alusel tehakse ettepanek kriteeriumide kehtivusaega pikendada, see tühistada või seda muuta. (4) Komisjoni 27. juuli 1999. aasta otsusega 1999/568/EÜ (millega kehtestati lampidele ühenduse ökomärgise andmise ökokriteeriumid) ( 2 ) kehtestatud ökokriteeriume on vaja muuta, et viia nad vastavusse turul toimunud arenguga. Samas tuleb muuta selle otsuse kehtivusaega ning sellega hõlmatud tooterühma määratlust. (5) Vastu tuleks võtta uus komisjoni otsus, et kehtestada selle tooterühma ökokriteeriumid, mille kehtivusaeg oleks neli aastat. (6) On vaja, et nii käesoleva otsusega kehtestatavad kriteeriumid kui ka otsusega 1999/568/EÜ kehtestatud kriteeriumid kehtiksid rööbiti kuni 12 kuud, et ettevõtted, kes on saanud oma toodetele ökomärgise enne käesolevat otsust, saaksid need tooted uute kriteeriumidega vastavusse viia. (7) Käesolevas otsuses ettenähtud meetmed põhinevad määruse (EÜ) nr 1980/2000 artikli 13 alusel moodustatud Euroopa Liidu Ökomärgise Komisjoni poolt väljatöötatud kriteeriumide eelnõul. (8) Käesolevas otsuses ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Ühenduse ökomärgise saamiseks vastavalt määrusele (EÜ) nr 1980/2000 peab lamp kuuluma tooterühma “lambid”, nagu see on määratletud artiklis 2, ning vastama käesoleva otsuse lisas sätestatud ökokriteeriumidele.

Artikkel 2

1. Tooterühma “lambid” kuuluvad:

ühe sokliga lambid: kõik ühe bajonett-, keerme- või tikksokliga üldvalgustuse lambid. Lampe peab olema võimalik ühendada üldisesse elektrivõrku;

kahe sokliga lambid: kõik kahe sokliga üldvalgustuse lambid, millel on sokkel mõlemas otsas. See hõlmab eelkõige kõiki sirgeid luminestsentslampe. Lampe peab olema võimalik ühendada üldisesse elektrivõrku.

2. Tooterühma ei kuulu järgmist liiki lambid: magnetliiteseadisega kompaktlambid, prožektorilambid, fotolambid ja solaariumilambid.

Artikkel 3

Haldusotstarbel omistatakse tooterühmale “lambid” kood “008”.

Artikkel 4

Otsuse 1999/568/EÜ artikkel 3 asendatakse järgmisega:

“Artikkel 3

Tooterühma määratlus ja ökokriteeriumid kehtivad kuni 31. augustini 2003.”

▼M4

Artikkel 5

Tooterühma “koopia- ja joonestuspaber” ökoloogilised kriteeriumid ning nendega seotud hindamis- ja kontrollinõuded kehtivad kuni 31. detsembrini 2010.

▼B

Artikkel 6

Käesolev otsus on adresseeritud liikmesriikidele.









LISA

RAAMTINGIMUSED

Kriteeriumidega taotletav eesmärk

Kriteeriumide eesmärgiks on eelkõige aidata kaasa:

— energia kasutamisega seotud keskkonnakahjude ja ohtude (globaalne soojenemine, hapestumine, taastumatute loodusvarade ammendamine) vähendamisele, piirates energia tarbimist,

— nii lambi tootmisel kui ka töötlemisel/kõrvaldamisel loodusvarade kasutamisega seotud keskkonnakahjude või ohtude vähendamisele, pikendades lambi keskmist eluiga,

— elavhõbeda kasutamisega seotud keskkonnakahjude või ohtude vähendamisele, vähendades elavhõbedaheitmete kogust lambi eluea jooksul.

Kriteeriumid õhutavad samuti järgima parimaid tavasid (keskkonna seisukohalt optimaalset kasutust) ning suurendavad tarbijate keskkonnateadlikkust. Kriteeriumid on kindlaks määratud nii, et ökomärgis antakse eelistatavalt nendele lampidele, mille tootmise mõju keskkonnale on väike.

Hindamis- ja kontrollinõuded

Üksikasjalikud hindamis- ja kontrollinõuded on ära näidatud vastava kriteeriumi juures. Katseid peaksid tegema vastavalt akrediteeritud laborid või laborid, mis vastavad ISO standardis EN 17025 sätestatud üldnõuetele ning on pädevad tegema asjakohaseid katseid.

Kui taotleja peab kriteeriumide täidetuse tõestuseks esitama tema taotlust läbivaatavale pädevale asutusele deklaratsioone, dokumente, analüüse, katsearuandeid või muid dokumentaalseid tõendeid, siis eeldatakse, et need võivad pärineda taotlejalt ja/või tema tarnija(te)lt ja/või selle/nende allhankija(te)lt jne. Taotlust läbivaatav pädev asutus võib lasta teha sõltumatuid kontrolle.

Pädevatel asutustel soovitatakse taotluste läbivaatamisel ja kriteeriumide täitmise kontrollimisel võtta arvesse tunnustatud keskkonnajuhtimise süsteemide nagu EMAS või ISO 14001 olemasolu (märkus: selliste juhtimissüsteemide olemasolu ei ole nõue).

KRITEERIUMID

1. Energiatõhusus, eluiga, valgusvoo säilivustegur ja elavhõbeda sisaldus

Ühe sokliga lambid peavad vastama järgmistele nõuetele:







Sisseehitatud liiteseadisega ühe sokliga lambid (kompaktluminofoorlambid) Sisseehitatud liiteseadiseta ühe (tikk) sokliga lambid Energiatõhusus A klass A või B klass Eluiga üle 10 000 tunni üle 10 000 tunni Valgusvoo säilivustegur üle 70 % pärast 10 000 tundi üle 80 % pärast 9 000 tundi Keskmine elavhõbedasisaldus kuni 4,0 mg kuni 4,0 mg

Kahe sokliga lambid peavad vastama järgmistele nõuetele:







Kahe sokliga tavalise elueaga lambid Kahe sokliga pika elueaga lambid Energiatõhusus A klass A klass Eluiga üle 12 500 tunni üle 20 000 tunni Valgusvoo säilivustegur üle 90 % pärast 12 500 tundi üle 90 % pärast 20 000 tundi Keskmine elavhõbedasisaldus kuni 5,0 mg kuni 8,0 mg

Märkus:

Energiatõhusus on määratletud komisjoni 27. jaanuari 1998. aasta direktiivi 98/11/EÜ (millega rakendatakse nõukogu direktiivi 92/75/EMÜ kodumajapidamises kasutatavate lampide energiamärgistuse alased sätted) ( 3 ) IV lisas.

Hindamis- ja kontrollinõuded: Taotleja peab esitama katsearuande, millest nähtub, et lambi energiatõhusus, eluiga ja valgusvoo säilivustegur on määratud standardis EN 50285 osutatud meetodite kohaselt. Aruandes tuleb ära näidata lambi energiatõhusus, eluiga ja valgusvoo säilivustegur. Kui eluea katset ei ole lõpetatud, aktsepteeritakse katse tulemuse selgumiseni pakendil osutatud kasutusaega. Katse tulemus tuleb aga esitada12 kuu jooksul pärast ökomärgise taotluse esitamist.

Taotleja peab esitama katsearuande, millest nähtub, et elavhõbeda sisaldus on määratud edaspidi kirjeldatud meetodil. Aruandes tuleb ära näidata keskmine elavhõbeda sisaldus, mis arvutatakse kümne lambi põhjal nii, et jäetakse ära kõige kõrgem ja kõige madalam väärtus ning arvutatakse ülejäänud kaheksa aritmeetiline keskmine.

Elavhõbeda sisalduse määramise meetod on järgmine. Lahendustoru eraldatakse plastümbrisest ning elektroonikast. Toruga seotud juhtmed lõigatakse lahti võimalikult klaastihendi lähedalt. Toru pannakse tõmbekappi ja lõigatakse tükkideks. Tükid pannakse sobiva suurusega tugevasse keeratava korgiga plastpudelisse ning lisatakse ühetollise läbimõõduga portselankuul ja 25 ml väga puhast kontsentreeritud lämmastikhapet (70 %). Pudel suletakse ning loksutatakse paar minutit, et lagundada lahendustoru väikesteks osadeks; loksutamisel keeratakse aeg-ajalt pudelikork lahti, et lasta välja võimalik tekkinud surve. Pudeli sisu lastakse aeg-ajalt segades reageerida 30 minutit. Seejärel filtreeritakse pudeli sisu läbi happekindla filterpaberi 100-milliliitrisesse mõõtekolbi. Kolbi lisatakse kaaliumdikromaati nii palju, et kroomi kontsentratsioon on 1 000 miljondikku. Seejärel täidetakse mõõtekolb puhta veega kuni märgini. Vastavad standardid on täidetud, kui elavhõbeda kontsentratsioon on kuni 200 miljondikku. Lahuseid analüüsitakse leek-aatomabsorptsiooni teel lainepikkusel 253,7 nm koos tausta parandusega. Saadud tulemuste ja lahuse teada oleva mahu abil on võimalik välja arvutada lambi elavhõbeda sisaldus. Pädev asutus võib nõustuda katsemeetodi üksikasjade muudatustega, kui neid on vaja tehnilistel põhjustel, kusjuures sellisel juhul peab muudatuste tegemine olema järjepidev.

2. Sisse-väljalülituste arv

Kompaktlampide sisse-väljalülituste arv peab olema üle 20 000.

Hindamis- ja kontrollinõuded: Taotleja peab esitama katsearuande, millest nähtub, et kompaktlambi sisse-väljalülituste arv on määratud kiirlülitamise meetodil (0,5 minutit sisselülitatud olekus, 4,5 minutit väljalülitatud olekus) ning eluiga standardis EN 50285 osutatud meetodil. Aruandes tuleb ära näidata sisse-väljalülituste arv, mis saadakse siis, kui 50 % katsetatud kompaktlampidest vastab standardis EN 50285 osutatud lambi eluea nõuetele.

3. Värviesitusindeks

Lambi värviesitusindeks (Ra) peab olema üle 80.

Hindamis- ja kontrollinõuded: Taotleja peab esitama katsearuande, millest nähtub, et lambi värviesitusindeks on määratud Rahvusvahelise Valgustuskomisjoni (CIE) standardis/väljaandes 29/2 osutatud meetodil. Aruandes tuleb ära näidata lambi värviesitusindeks.

4. Leegiaeglustid

a) Lampide plastosad, mis on raskemad kui 5 g, ei tohi sisaldada järgmisi leegiaeglusteid:



Nimetus CASi nr Dekabromodifenüül 13654–09–6 Monobromodifenüüleeter 101–55–3 Dibromodifenüüleeter 2050–47–7 Tribromodifenüüleeter 49690–94–0 Tetrabromodifenüüleeter 40088–47–9 Pentabromodifenüüleeter 32534–81–9 Heksabromodifenüüleeter 36483–60–0 Heptabromodifenüüleeter 68928–80–3 Oktabromodifenüüleeter 32536–52–0 Nonabromodifenüüleeter 63936–56–1 Dekabromodifenüüleeter 1163–19–5 Kloroparafiinid, mille ahela pikkus on 10-13 süsinikuaatomit ja kloorisisaldus > 50 massiprotsendi 85535–84–8

b) Lampide plastosades, mis on raskemad kui 5 g, ei tohi olla leegiaeglusteid, mis sisaldavad aineid, millele on taotlemise ajal omistatud järgmised riskilaused (või nende mis tahes kombinatsioonid): R45 (“Võib põhjustada vähki”) R46 (“Võib põhjustada pärilikul teel edasikanduvaid kahjustusi”) R50 (“Väga mürgine veeorganismidele”) R51 (“Mürgine veeorganismidele”) R52 (“Kahjulik veeorganismidele”) R53 (“Võib avaldada pikaajalist veekeskkonda kahjustavat toimet”) R60 (“Võib kahjustada sigivust”) R61 (“Võib kahjustada loodet”) ja mis on määratletud nõukogu 27. juuni 1967. aasta direktiivis 67/548/EMÜ ohtlike ainete klassifitseerimist, pakendamist ja märgistamist käsitlevate õigusnormide ühtlustamise kohta ( 4 ) ning selle muudatustes. Hindamis- ja kontrollinõuded: Taotleja peab esitama deklaratsiooni selle kohta, et toode vastab käesolevatele nõuetele.

5. Pakendid

Laminaat- ja komposiitplastist pakendeid ei tohi kasutada.

Ühe sokliga lampide kartongpakendid peavad sisaldama vähemalt 65 massiprotsenti ringlussevõetud materjali.

Kahe sokliga lampide kartongpakendid peavad sisaldama vähemalt 80 massiprotsenti ringlussevõetud materjali.

Hindamis- ja kontrollinõuded: Taotleja peab esitama deklaratsiooni selle kohta, et toode vastab käesolevatele nõuetele.

6. Tarbijale mõeldud teave

Toodet tuleb müüa koos tarbijale antava asjakohase teabega ning soovitustega toote kasutamise kohta keskkonnanõuetele vastavalt. Teabe kohta kehtib eelkõige järgmine:

a) Pakendil olev teave (piktogrammi või muul kujul) peab juhtima tähelepanu asjakohastele kõrvaldusnõuetele, sealhulgas kehtivatele õigusnormidele.

b) Ühe sokliga lampide korral: lambid, mille valgusvoo tugevust ei saa reguleerida, tuleb märgistada ning pakendil tuleb ära näidata lambi suhteline suurus ja kuju võrrelduna tavalise hõõglambiga.

c) Kahe sokliga lampide korral: pakendil olevast teabest peab nähtuma, et lambi keskkonnaomadused paranevad, kui kasutada teda koos kõrgsagedusliku elektroonilise juhtseadmega.

d) Pakendil tuleb viidata sellele, et üksikasjalikumat teavet ökomärgise kohta võib leida Internetist aadressil http://europa.eu.int/ecolabel. Hindamis- ja kontrollinõuded: Taotleja peab esitama tema taotlust läbivaatavale pädevale asutusele deklaratsiooni selle kohta, et käesolevad nõuded on täidetud, ning pakendi näidise.

7. Teave ökomärgisel

Ökomärgise 2. lahtris peab olema järgmine tekst:

“Väga energiatõhus

Pikk eluiga”

Kui lamp ei sisalda elavhõbedat, võib ökomärgise 2. lahtris osutada, et lamp ei sisalda elavhõbedat.

Hindamis- ja kontrollinõuded: Taotleja peab esitama tema taotlust läbivaatavale pädevale asutusele deklaratsiooni selle kohta, et käesolev nõue on täidetud, ning pakendil ja/või tootel esitatava ökomärgise näidise.